ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยอ่างทอง ๑ ไปยังสถานีไฟฟ้าย่อยอยุธยา ๑

ด้วย การไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยอ่างทอง ๑ จังหวัดอ่างทอง ไปยังสถานีไฟฟ้าย่อยอยุธยา ๑ จังหวัดพระนครศรีอยุธยา

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าในเขตเดินสายไฟฟ้าเดิมที่มีอยู่แล้วของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยอ่างทอง ๑ ไปยังสถานีไฟฟ้าย่อยอยุธยา ๑ โดยจะทำการสำรวจในท้องที่ต่าง ๆ ดังนี้

จังหวัดอ่างทอง

(๑) อำเภอเมืองอ่างทอง          ตำบลบ้านอิฐ     ตำบลโพสะ         ตำบลหัวไผ่

ตำบลจำปาหล่อ

(๒) อำเภอป่าโมก                 ตำบลสายทอง   ตำบลบางปลากด   ตำบลโรงช้าง

ตำบลบางเสด็จ ตำบลป่าโมก

จังหวัดพระนครศรีอยุธยา

(๑) อำเภอบางปะหัน              ตำบลทับน้ำ      ตำบลบ้านลี่         ตำบลพุทเลา

ตำบลขวัญเมือง ตำบลโพธิ์สามต้น

(๒) อำเภอพระนครศรีอยุธยา    ตำบลวัดตูม      ตำบลลุมพลี        ตำบลภูเขาทอง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๑๘ สิงหาคม พ.ศ. ๒๕๕๑

สมบัติ  ศานติจารี

ผู้ว่าการการไฟฟ้าฝ่ายผลิตแห่งประเทศไทย